Alter-Naratif

Alter-Naratif ialah sebuah siri drama televisyen web Malaysia 2023 arahan Faisal Ishak dengan idea asal oleh Aina Izzah dan skrip oleh Rafidah Abdullah, Honey Ahmad, Aina, Nik Jassmin Hew dan Haris M. Nor. Dibintangi oleh Nabila Huda, Liyana Jasmay, Neera Azizi, Gambit Saifullah dan Rahhim Omar, siri ini memulakan tayangan perdana di platform penstriman Viu bermula 25 Mei 2023 sehingga 13 Julai 2023 dengan episod baharu disiarkan pada setiap Khamis.

Sinopsis
Electric Dust Agency, sebuah syarikat yang terkenal dengan inovasinya dalam mengubah ingatan – kebolehan memadam ingatan dan menggantikannya dengan kenangan tiruan. Ketua Pegawai Eksekutifnya, Mel Isa, memperjuangkan teknologi baharu ini sebagai masa depan psikoterapi, membantu mangsa trauma membina semula kehidupan mereka. Tetapi apabila Mel mula pitam dan mengalami halusinasi, dia mula mengesyaki bahawa ingatannya sendiri telah diolah. Siasatannya telah membawa kepada pendedahan korupsi syarikatnya sendiri dan menghidupkan semula jenayah yang berlaku 20 tahun lalu.

Pelakon
 Nabila Huda sebagai Mel Isa
 Liyana Jasmay sebagai Aira Kamal
 Neera Azizi sebagai Kina Jaafar
 Gambit Saifullah sebagai Sam
 Rahhim Omar sebagai Isa Iskandar
 Adlin Aman Ramlie sebagai Dr. Rahim
 Namron sebagai Jaafar
 Anas Ridzuan sebagai Fahim
 Gisnervern Arikrishnan sebagai Vinesh
 Marissa Yasmin sebagai Zaiton
 Kenji Sawahi sebagai Aloysius
 Tallisya Tahir sebagai Orang Asal
 Doppo sebagai Yoshimoto

Penampilan khas
 Adeline Tsen sebagai Wendy
 Yvonne Lee sebagai Judy
 Mustapha Kamal sebagai Datuk Syafik
 Elizabeth Tan sebagai Jane
 Vanidah Imran sebagai Dr. Alya
 Eric Chen sebagai Wei Han
 Joyce Harn sebagai Marion
 Ikhwan Khairuddin sebagai pegawai pentadbiran
 Hanna Aqeela sebagai Farah

Penerbitan
Alter-Naratif diumumkan sebagai salah satu daripada 5 siri Viu Originals untuk tayangan bagi tahun 2023 dalam satu sidang media pada 1 Disember 2022. Ia merupakan idea asal oleh Aina Izzah, seorang graduan undang-undang dan wartawan yang juga merupakan pemenang Viu Pitching Forum 2021. 

Menurut pengarahnya, Faisal Ishak, meskipun drama ini bertemakan thriller psikologi namun terasnya tetap mengenai kemanusiaan. Katanya: "...sebagai percubaan baharu, kita membawa drama Melayu genre cereka sains. Ramai kini memilih untuk menonton drama genre ini. Walaupun Alter-Naratif ini bergenre thriller psikologi, namun terasnya masih ada tentang kekeluargaan dan kemanusiaan dalam penceritaanya,".

Keluaran
Alter-Naratif memulakan tayangan perdana di Viu bermula 25 Mei 2023 dengan episod baharu disiarkan setiap Khamis.

Rujukan

Pautan luar
 Alter-Naratif di Viu
 

Drama Melayu 2023
Rancangan asal Viu